En ixas envueltas d'a segunda metat d'o sieglo XIX, quan o esporte no teneba garra regulación ni popularidat, Antonio Balaguer Pascual esdevenió una autentica presonalidat en primeras en a suya redolada y dimpués s'estendilló a suya popularidat dende Alcanyiz dica Amposta, en Catalunya, plegando por o norte en as suyas actuacions dica a provincia de Uesca. Dimpués d'una victoria suya en Aliaga li concedioron o títol de "campión d'Aragón". Sindembargo, a suya fama trescruzó mugas internacionals, plegando a fer exhibicions en puestos como París u Londres, en competencia con chinetes montatos a caballo t'amostrar a suya velocidat, en ixas envueltas en que o esporte yera considerato alto u baixo como una atracción de feria. Fácil que con as suyas capacidatz hese estato un campión mundial si habría naixito bellas decadas dimpués.